	
	



LĪGUMS NR. ___________ 
Par degvielas iegādi

Maltā
Līguma parakstīšanas datums 

ir pēdējā pievienotā droša elektroniskā paraksta 

         un tā laika zīmoga datums                                    
Maltas apvienības pārvalde , reģ. Nr. 40900027426  juridiskā adrese: Brīvības ielā 6,Malta, Rēzeknes novads  LV-4630, kuru saskaņā ar Nolikumu pārstāv apvienības vadītājs  …………………….  (turpmāk – PIRCĒJS) no vienas puses, un 

……………………, reģ. Nr. ………………, juridiskā adrese: ……………..kuru saskaņā ar statūtiem  pārstāv valdes priekšsēdētājs …………………  (turpmāk – PĀRDEVĒJS) no otras puses, turpmāk Pircējs un Pārdevējs abi kopā saukti Puses, bet katrs atsevišķi – Puse, pamatojoties uz atklāta konkursa „Degvielas iegāde Maltas apvienības pārvaldes vajadzībām”, identifikācijas Nr.  MAP 2025/…. (turpmāk – Atklāts konkurss) rezultātiem, noslēdz šo līgumu (turpmāk – Līgums), par tālāk norādīto:

1. Līguma priekšmets un tā apjoms

1.1.PIRCĒJS pēc nepieciešamības pērk un PĀRDEVĒJS pārdod, saskaņā ar Līgumu, PĀRDEVĒJA finanšu un tehnisko piedāvājumu (1. un 2. pielikums), kā arī ievērojot Latvijas Republikas spēkā esošajos normatīvajos aktos noteikto kārtību, kas attiecas uz degvielas kvalitāti un tirdzniecību:

1.1.1. Benzīnu AI95E, turpmāk tekstā „Degviela Nr.1”, ar kopējo apjomu –    ___(_____ ) litri;

1.1.2. dīzeļdegvielu, turpmāk tekstā – „Degviela Nr.2”, ar kopējo apjomu – __ (___) litri. 

Degviela Nr. 1 un Degviela Nr. 2 turpmāk Līgumā – „Degviela”.

1.2. PĀRDEVĒJS nodrošina iespēju iegādāties degvielu mazumtirdzniecībā Latvijas Republikas teritorijā, PĀRDEVĒJA degvielas uzpildes stacijās, kuras norādītas Līguma 3. pielikumā (turpmāk – DUS), izmantojot PĀRDEVĒJA Degvielas iegādes kartes (turpmāk – Kartes).

1.3. PĀRDEVĒJA pastāvīgās atlaides Degvielai un izpildes noteikumi noteikti saskaņā ar PĀRDEVĒJA Finanšu piedāvājumu (1. pielikums).
1.4. PIRCĒJAM ir tiesības iegādāties Degvielu no PĀRDEVĒJA vajadzīgajā apjomā. PIRCĒJS ir tiesīgs iegādāties Degvielas apjomu, kas ir mazāks par Līguma 1.1.1. un 1.1.2.apakšpunktā noteikto. Samaksa tiek veikta atbilstoši faktiski iegādātajam Degvielas apjomam.
1.5. Līguma izpildes vieta: Latvijas Republikas teritorija.
1.6. No PIRCĒJA puses degvielu iegādājas un veic samaksu par iegādāto degvielu Maltas apvienības pārvalde.
2. Līguma summa

2.1. Līguma summa bez pievienotās vērtības nodokļa (turpmāk - PVN) ir līdz EUR _<līgumcena atbilstoši piedāvājumam>__(    summa vārdiem). Kopējā līguma summa ar PVN (21%) ir EUR _ __  (___summa vārdiem_), tajā skaitā:
2.1.1. Benzīns AI 95E – EUR __<līgumcena atbilstoši piedāvājumam>_( summa vārdiem )_
2.1.2. Dīzeļdegviela – EUR __<līgumcena atbilstoši piedāvājumam>_( summa vārdiem )
2.2. PĀRDEVĒJS pārdod Degvielu ar šādu pastāvīgu atlaidi no viena litra Degvielas cenas mazumtirdzniecībā PĀRDEVĒJA DUS:

2.2.1. ___% ( procenti vārdiem )  par AI 95. markas benzīnu;

2.2.2. ___% (procenti vārdiem ) par dīzeļdegvielu.

2.3.   PIRCĒJS pērk Degvielu PĀRDEVĒJA DUS par cenām, izmantojot Līguma 2.2.1. un 2.2.2. apakšpunktā minēto pastāvīgo atlaidi par katru Degvielas 1 (vienu) litru, izmantojot PĀRDEVĒJA izsniegtu Karti.
2.4. Degvielas cenā ietilpst visi spēkā esošie valsts un pašvaldību nodokļi un nodevas, citas izmaksas un izdevumi, kas saistīti ar Līguma izpildi.
2.5. Līguma 2.2.1. un 2.2.2.apakšpunktā norādītā atlaide minētajā apmērā ir spēkā visu Līguma darbības laiku neatkarīgi no Degvielas iegādes apjoma. PĀRDEVĒJS šī Līguma darbības laikā nav tiesīgs samazināt šajā Līgumā noteikto Atlaidi.

3. Degvielas kvalitāte

3.1. PĀRDEVĒJS nodrošina Degvielas kvalitātes atbilstību kvalitātes standartiem un spēkā esošajos normatīvajos aktos noteiktajām prasībām.

4. Degvielas iegādes kārtība

4.1. Pēc PIRCĒJA pieprasījuma PĀRDEVĒJS ne vēlāk kā 5 (piecu) darbdienu laikā bez maksas piegādā PIRCĒJAM Kartes uz PIRCĒJA norādīto adresi. 
4.2. Karšu izgatavošana, atjaunošana, iegāde un izmantošana ir bez maksas. 
4.3. Ja pēc Karšu iegādes vai Līguma izpildes gaitā PIRCĒJS konstatē bojātu Karti vai Karte tiek nozaudēta, PĀRDEVĒJS bez maksas to apmaina pret jaunu Karti pēc PIRCĒJA pieprasījuma.
4.4. PĀRDEVĒJS apņemas aktivizēt Kartes visās PĀRDEVĒJA DUS ne vēlāk kā 24 (divdesmit četru) stundu laikā pēc to izsniegšanas brīža PIRCĒJAM  vai patstāvīgi jebkurā brīdī izmantojot Piegādātāja klientu tiešsaistes pašapkalpošanās portālu (sistēmu) _______
4.5. PĀRDEVĒJS nodrošina PIRCĒJAM iespēju iegādāties Degvielu PĀRDEVĒJA DUS 24 (divdesmit četras) stundas diennaktī 7 (septiņas) dienas nedēļā, saskaņā ar Pārdevēja piedāvājumā iesniegto DUS sarakstu.
4.6. Ja Karte tiek nozaudēta vai tiek sabojāta, PIRCĒJS vai tā pilnvarotā persona par to paziņo PĀRDEVĒJAM nekavējoties, tiklīdz tas kļūst zināms, rakstveidā pa e-pastu: ________________ vai pa telefonu Nr.____________ vai nekavējoties patstāvīgi izmantojot Piegādātāja klientu pašapkalpošanās tiešsaistes portālu (sistēmu): _________ .
4.7. Kartes PIRCĒJS lieto saskaņā ar PĀRDEVĒJA Karšu lietošanas noteikumiem, ievērojot Līguma norēķinu veikšanas kārtību.

5. Norēķinu veikšanas kārtība

5.1. Samaksa par kvalitatīvu un Līguma noteikumiem atbilstošu saņemto Degvielu tiek veikta ar pārskaitījumu uz PĀRDEVĒJA bankas kontu.
5.2. PĀRDEVĒJS līdz katra kalendārā mēneša 5. (piektajam) datumam iesniedz PIRCĒJAM rēķinu par iepriekšējā kalendārajā mēnesī faktiski iegādāto Degvielu, rēķinā norādot iegādātās Degvielas veidu, apjomu, cenu, piemēroto atlaidi, kopējo samaksas summu bez PVN, PVN likmes lielumu un summu ar PVN.
5.3. Ar rēķina iesniegšanu PIRCĒJAM šī Līguma izpratnē saprotama rēķina iesniegšana strukturēta elektroniskā formātā PIRCĒJA e-adresē.  PIRCĒJS pieņem elektroniskā veidā sagatavoto un izsniegto rēķinu, kas atbilst piemērojamajam elektroniskā rēķina standartam. PĀRDEVĒJS strukturēto elektronisko rēķinu nosūta uz e-adresi:  __default@40900027426  
5.4. PIRCĒJS veic samaksu par patērēto Degvielu 10 (desmit) darbdienu laikā pēc Līguma 5.2. apakšpunktā minētā rēķina saņemšanas dienas no PIRCĒJA.
5.5. Par samaksas dienu tiek uzskatīta diena, kad PIRCĒJS veicis bankas pārskaitījumu uz PĀRDEVĒJA kontu. 
6. Pušu atbildība

6.1. Ja PĀRDEVĒJS neievēro Līguma 4.1. punktā noteiktos termiņus vai nenodrošina Degvielas iegādi atbilstoši Līguma 4.4. un 4.5.punkta prasībām, tad tas maksā līgumsodu 0,1% (vienas desmitdaļas procenta) apmērā no nokavētā maksājuma par katru nokavēto darbdienu, bet ne vairāk kā 10% (desmit procentus) no Līguma summas, un atlīdzina visus PIRCĒJAM radušos zaudējumus, 10 (desmit) darbdienu laikā pēc PIRCĒJA rakstveida pretenzijas saņemšanas.
6.2. Ja PĀRDEVĒJS pārdevis PIRCĒJAM nekvalitatīvu vai Līguma noteikumiem neatbilstošu Degvielu, PĀRDEVĒJS maksā PIRCĒJAM līgumsodu EUR  200,00 (divi simti euro) apmērā par katru šādu gadījumu un atlīdzina visus PIRCĒJAM radušos zaudējumus, 10 (desmit) darbdienu laikā pēc PIRCĒJA rakstveida pretenzijas nosūtīšanas dienas.
6.3. Ja PIRCĒJS vienpusēji atkāpjas no Līguma 9.3.punkta apakšpunktos minēto iemeslu dēļ, PĀRDĒVĒJAM ir pienākums maksāt PIRCĒJAM līgumsodu 10% (desmit procenti) apmērā no kopējās Līguma summas 
6.4. Ja PIRCĒJS neveic samaksu Līguma 5.3. punktā noteiktajā termiņā, tad tas maksā līgumsodu 0,1% (vienas desmitdaļas procenta) apmērā no nokavētā maksājuma par katru nokavēto darbdienu, bet ne vairāk kā 10% (desmit procentus) no Līguma summas, 10 (desmit) darbdienu laikā pēc PĀRDEVĒJA rakstveida pretenzijas saņemšanas dienas.
6.5. PIRCĒJAM ir tiesības ieturēt jebkuru līgumsodu  un/vai zaudējumus no PĀRDĒVĒJAM paredzētajiem maksājumiem.
6.6. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
7. Nepārvarama vara

7.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
7.2. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darbdienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ. Paziņojumam jāpievieno izziņa, kuru izsniegusi kompetenta un neatkarīga institūcija, un kura satur nepārvaramās varas iestāšanās apstiprinājumu un raksturojumu.
7.3. Nesavlaicīga paziņojuma par nepārvaramās varas sākumu un beigu laiku gadījumā Puses netiek atbrīvotas no saistību izpildes.
7.4. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji lauzt Līgumu, par to rakstveidā brīdinot otru Pusi 5 (piecas) darbdienas iepriekš.
7.5. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.

8. Līguma izpildē iesaistīto apakšuzņēmēju nomaiņas un jaunu apakšuzņēmēju piesaistes kārtība
8.1. PĀRDEVĒJS nav tiesīgs bez saskaņošanas ar PIRCĒJU veikt Atklāta konkursa piedāvājumā norādīto apakšuzņēmēju (ja tādi piesaistīti) nomaiņu un iesaistīt papildu apakšuzņēmējus Līguma izpildē.
8.2. PIRCĒJS nepiekrīt Atklāta konkursa piedāvājumā norādītā apakšuzņēmēja (ja tādi norādīti) nomaiņai, ja pastāv kāds no šādiem nosacījumiem:
8.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

8.2.2. tiek nomainīts apakšuzņēmējs, uz kura iespējām PĀRDEVĒJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu PĀRDEVĒJS atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma  (turpmāk – PIL) 42. panta otrajā daļā minētajiem pretendentu izslēgšanas gadījumiem;

8.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 (desmit tūkstoši euro) no kopējās Līguma vērtības, atbilst PIL 42. panta otrajā daļā minētajiem pretendentu izslēgšanas gadījumiem;

8.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.3. PIRCĒJS nepiekrīt jauna apakšuzņēmēja piesaistei gadījumā, ja šādas izmaiņas, ja tās tiktu veiktas sākotnējā Atklāta konkursa piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.4. Pārbaudot jaunā apakšuzņēmēja atbilstību, PIRCĒJS piemēro PIL 42. panta noteikumus. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts PIRCĒJAM.
8.5. PIRCĒJS pieņem lēmumu atļaut vai atteikt PĀRDEVĒJA apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
9. Strīdu izskatīšana un Līguma izbeigšana

9.1. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
9.2. Puses visus strīdus un domstarpības, kas varētu rasties pēc Līguma spēkā stāšanās, risina savstarpēju sarunu ceļā. Ja radušos strīdus nav iespējams atrisināt sarunu ceļā, tie izskatāmi Latvijas Republikas tiesā saskaņā ar Latvijas Republikas normatīvajiem aktiem.
9.3. PIRCĒJS var vienpusēji atkāpties no Līguma, par to rakstveidā brīdinot PĀRDEVĒJU vismaz 10 (desmit) dienas iepriekš, šādos gadījumos:

9.3.1. ja PĀRDEVĒJS samazina Līguma 2.2.1. vai 2.2.2. apakšpunktā noteikto pastāvīgo atlaidi;

9.3.2. ja PĀRDEVĒJS nenodrošina iespēju iegādāties Degvielu saskaņā ar Līguma 1.2. un 4.5. punktu;

9.3.3. ja PĀRDEVĒJS atkārtoti pārdod nekvalitatīvu vai Līguma noteikumiem neatbilstošu Degvielu, par ko sagatavoti attiecīgi Pušu parakstīti akti vai ir laboratorijas atzinums – slēdziens par nekvalitatīvu degvielu;

9.3.4. PĀRDEVĒJAM nav spēkā esoša licence (atļauja) degvielas mazumtirdzniecībai;

9.3.5. Līgumu nav iespējams izpildīt tādēļ, ka Līguma izpildes laikā PĀRDEVĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

9.4. PĀRDEVĒJS vienpusēji var atkāpties no Līguma, ja ilgāk par 30 dienām PIRCĒJS neveic samaksu saskaņā ar Līguma 5. punktā noteikto kārtību un termiņiem, par to rakstveidā brīdinot PIRCĒJU 10 (desmit) dienas iepriekš.

9.5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

10. Citi noteikumi

10.1. Līgums stājas spēkā pēc tā abpusējas parakstīšanas un ir spēkā 24 (divdesmit četrus) mēnešus vai līdz Līguma 2.1. punktā noteiktās Līguma kopējās summas sasniegšanai, atkarībā no tā, kurš apstāklis iestājas pirmais.
10.2. Līguma darbības laikā, Pusēm abpusēji vienojoties var tikt veikti Līguma grozījumi šajā Līgumā un PIL 61. pantā noteiktajos gadījumos un kārtībā.

10.3. Līguma pielikumi, kā arī jebkuri grozījumi un papildinājumi Līgumam, ir spēkā tikai tad, ja tie izdarīti rakstveidā, tos parakstījuši abu Pušu pilnvarotie pārstāvji.

10.4. Līguma pielikumi, kā arī jebkuri grozījumi un papildinājumi Līgumam, ir Līguma neatņemama sastāvdaļas, ja tie sagatavoti un parakstīti Līguma 10.3. punktā noteiktajā kārtībā.

10.5. Līdzējiem ir tiesības apstrādāt no otra Līdzēja iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

10.6. Puses paziņo viena otrai par kontaktpersonu, juridiskā statusa, juridiskās vai biroja adreses un bankas rekvizītu maiņu, tās reorganizāciju 3 (trīs) darbdienu laikā.

10.7. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējiem.

10.8. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.

10.9. No PIRCĒJA puses kontaktpersona __vārds, uzvārds>_ tālrunis: ___, e-pasta adrese ____.

10.10. No PĀRDEVĒJA puses kontaktpersona___<vārds, uzvārds>_, tālrunis: ___, e-pasta adrese. 
10.1. Līgums ir uzrakstīts latviešu valodā uz __ (_skaits vārdiem__) lapām ar __(_skaits vārdiem__) pielikumiem
1.pielikums”Finanšu piedāvājums” uz __(_skaits vārdiem____) lp;
 2.ielikums “Tehniskais piedāvājums” uz __(__ skaits vārdiem ___) lp;
 3.ielikums ___(Pārdevēja nosaukums)__ degvielas uzpildes staciju (DUS) saraksts   Latvijā  uz __ (_skaits vārdiem ) lp;

4. (citi pielikumi pēc nepieciešamības)
10.12.Līgums parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta un tā laika zīmoga pievienošanas datums.
11. Pušu rekvizīti un paraksti

